Diari Oficial de la Generalitat Valenciana


Sumari del DOGV 4243, del 07-05-2002 (2002/4631)

Juí verbal (desnonament per manca de pagament) número 380/2001.
---------------------------------------------------------------

### Dades del document

Número de DOGV
:   4243

Data del DOGV
:   07-05-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/4631


Organisme emissor
:   Jutjat de Primera Instància Número 2 de València

Tipus de document
:   Anunci

Juí verbal (desnonament per manca de pagament) número 380/2001. [2002/A4631]
  
En el juí esmentat, s'ha dictat la resolució que literalment és com es diu a continuació:
  
«Jutjat de Primera Instància número 2 de València
  
Procediment: assumpte civil número 380/2001.
  
Jutge que la dicta: Juan Fco. Pérez Fortit.
  
Lloc: València.
  
Data: 12 de setembre de 2001.
  
Part demandant: Amparo Salcedo Arce.
  
Advocat: José Barrachina Torres.
  
Procurador: María Isabel Caudet Valero
  
Part demandada: Luis Llorens Cansino.
  
Objecte del juí: verbals arrendataris i precaris.
  
Antecedents de fet
  
1. La procuradora senyora Caudet Valero, en nom de la senyora Amparo Salcedo Arce i de la senyora Amparo Real Salcedo, va formular una demanda de juí verbal de desnonament del local per manca de pagament contra el senyor Luis Llorens Cansino respecte del local situat a la plaça de l'Escultor Pastor, 7, baix, dret, València. Citades les parts a juí, i vist que el demandat està en parador ignorat, va ser citat mitjançant edictes a través del tauler d'anuncis del Jutjat. A l'acte de la vista va comparéixer la part actora defesa per l'advocat i representada per la procuradora, i no hi va comparéixer el demandat. En vista de la dita incompareixença, la part actora, després de ratificar-se en la seua demanda, va sol·licitar que es declarara el desnonament sense cap tràmit més, d'acord amb l'article 440.3 de la LEC.
  
Fonament de dret
  
1. A l'empara de l'article 440.3 de la LEC, pertoca declarar el desnonament, sense cap tràmit més, davant de la incompareixença del demandat.
  
2. L'article 394 de la LEC sobre costes.
  
Decisió
  
Estimant la demanda de desnonament formulada per la procuradora senyora Caudet Valero, en nom de la senyora Amparo Salcedo i de la senyora Amparo Real Salcedo, contra el senyor Luis Llorens Cansino, declare resolt el contracte d'arrendament del local situat a València, plaça de l'Escultor Pastor, 7, baix dret, condemne el demandat a deixar l'esmentat local lliure, buit i expedit a disposició de la part actora dins del termini legal, sota l'advertiment de llançament amb la imposició de costes al demandat.
  
Mode d'impugnació: mitjançant el recurs d'apel·lació davant de l'Audiència Provincial de València (article 455LECn).
  
El recurs s'ha de preparar mitjançant un escrit presentat en el present Jutjat, en el termini de cinc dies hàbils, comptador des del dia següent a la notificació, limitat a citar la resolució apel·lada, on es manifeste la voluntat d'interposar un recurs i s'expressen els pronunciaments que impugna (article 457.2 LECn).
  
Esta és la meua sentència que pronuncie, mane i firme.»
  
Atenent al desconeixement de l'actual domicili o residència de la part demandada, senyor Luis Llorens Cansino, mitjançant la provisió de 5 de febrer de 2002, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat i en el Diari Oficial de la Generalitat Valenciana per a dur a terme la diligència de notificació de la sentència.